Vă povesteam cum și-a schimbat nițel fața Primăria Capitalei după ce Sorin Oprescu a fost puțin reținut de autorițăți pentru corupție. Primarul interimar a fost foarte receptiv la propunerile societății civile, iar noi ne-am bucurat că vom avea, finalmente, vot electronic. Ei bine, una e să vorbești, alta e să faci. Ca să „put their money where their mouth is”, consilierii trebuie să și voteze o hotărâre care să „legalizeze” votul electronic. PSD-ul s-a abținut în bloc la ședința trecută. Ședința următoare are loc joi, 29 octombrie. Mai au o șansă să voteze ce trebuie, însă pare că au nevoie de un imbold de la noi. Îți ia cinci minute să trimiți o scrisoare către Robert Negoiță, după modelul de mai jos, pe adresele robert.negoita@primarie3.ro, cu CC la primar@primarie3.ro…